འདི་རྣམས་བཀའ་གདམས་གླེགས་བམ་ལས་རྒྱ་ཆེར་ལུང་བསྟན་ཅིང་།རྭ་སྒྲེང་ནི་བཀའ་གདམས་ཀྱི་ཆུ་འགོ་དག་པའི་ཞིང་ཁམས་འབྲོམ་རྗེ་རྒྱལ་བའི་འབྱུང་གནས་ཀྱི་ཡེ་ཤེས་ཀྱི་རྣམ་འཕྲུལ་ལས་བྱུང་བ་ཡིན་ལ།སྣར་ཐང་ནི་ཤ་ར་བའི་སློབ་མ་གཏུམ་སྟོན་བློ་གྲོས་གྲགས་པས་བཏབ་ནས་མཁན་བརྒྱུད་གསེར་རིའི་ཕྲེང་བ་ལྟ་བུ་ཟམ་མ་ཆད་པར་བྱོན་ནོ།།གདན་ས་གཞན་རྣམས་ནི་དུས་ཀྱི་དབང་གིས་ཕལ་ཆེར་སྟོངས་ཤིང་མང་པོ་ཞིག་ད་ལྟ་བཙུན་མས་འཛིན་པར་སྣང་སྟེ།བཀའ་གདམས་པ་རྣམས་བུད་མེད་ལ་ཤིན་ཏུ་འཛེམ་སྟེ།མཁའ་འགྲོའི་རྣམ་འཕྲུལ་གྱི་བུད་མེད་ཅིག་དགོན་པར་འོངས་པ་དྲག་འཇུན་གྱིས་ཕྱིར་བཏོན་པ་ལ་ད་ལྟ་ཁྱེད་རྣམས་ངེད་ཀྱི་རིགས་ལ་འཛེམ་སྟེ།སླར་དགོན་ཤུལ་རྣམས་བུད་མེད་ཀྱིས་འཛིན་ནོ་ཞེས་དམོད་བོར་བས།དེའི་རྟེན་འབྲེལ་གྱི་དབང་གིས་ཡིན་ནོ་ཞེས་དམ་པ་འགའ་ཞིག་གིས་གསུངས་སོ།།